Obrenovići
Obrenovići su bili srpska vladarska porodica u periodu 1815-1903, izuzev 1842-1858. Po jednom predanju preci Obrenovića su doselili iz Banjana u Brusnicu oko 1700. god.,a potiču od Koprivica, dok po drugom potiču iz Bratonožića. Njen rodonačelnik bio je knez Miloš Obrenović, a posljednji vladar kralj Aleksandar Obrenović. Za vreme vladavine Obrenovića Srbija je stekla nezavisnost na Berlinskom kongresu 1878. Zatim marta 1882. od kneževine je postala kraljevina. Osim vladara značajni članovi dinastije su i njihove supruge: kneginje Ljubica i Julija, kraljice Natalija i Draga, zatim braća kneza Miloša Jovan i Jevrem Obrenović i vojvoda Milan Obrenović. Među poznate članove ove familije ubraja se i Velimir Mihailo Teodorović, vanbračni sin kneza Mihaila. Dinastija Obrenovića danas nema direktnih muških potomaka. Vladarski rodoslov 1815-1839, 1858-1860 Knez Miloš Obrenović 1839-1839, Knez Milan Obrenović 1839-1842, 1860-1868 Knez Mihailo Obrenović 1868-1889, Knez Milan obrenović, kralj od 1882. godine 1889-1903, Kralj Aleksandar Obrenović ili po godinama: 1815-1839, Knez Miloš Obrenović 1839-1839, Knez Milan Obrenović 1839-1842, Knez Mihailo Obrenović 1858-1860, Knez Miloš Obrenović 1860-1868, Knez Mihailo Obrenović 1868-1889, Knez Milan Obrenović, kralj od 1882. godine 1889-1903, Kralj Aleksandar Obrenović